Inleiding tot intellektuele eiendomsregDeur Danielle Kleyn (Foto: Unsplash) Omdat ons in ŉ tyd leef waarin nuwe intellektuele eiendom daagliks geskep word, is intellektuele eiendomskendings een van die slaggate waarin ŉ besigheidseienaar nie wil trap nie. Oortreding van intellektuele eiendomsreg kan tot boetes of selfs dagvaarding lei. Jy wil ook nie hê jou intellektuele eiendom moet deur ander besighede of individue gesteel word nie. In hierdie artikel gee ons jou ŉ oorsig van watter soort intellektuele eiendom bestaan, hoe om dit te registreer en hoe lank dit geldig is. Wat is kopiereg en waarom bestaan dit? Kopiereg beskerm die regte van die eienaars van intellektuele eiendom, onder andere uitsaaiers, skrywers, vervaardigers en kunstenaars. Kopiereg het ten doel om ŉ veilige kreatiewe kultuur aan te moedig. Die kopiereghouer is die enigste persoon wat die intellektuele eiendom mag kopieer en versprei, of toestemming mag gee tot die kopiëring of verspreiding daarvan. Die duur van die kopiereg sal van die soort werk afhang. Musikale, literêre en kunswerk word byvoorbeeld vir die lewensduur van die eienaar plus 50 jaar ná sy/haar dood beskerm. Klankopnames, rolprente, gepubliseerde uitgawes en uitsendings word 50 jaar ná die eerste bekendstelling daarvan beskerm. Wat word onder kopiereg beskerm? Dit sluit enigiets in wat gehoor of gesien kan word. Kopiereg word outomaties gekry wanneer oorspronklike werk geskep word. Die enigste werk waar kopiereg nie outomaties ontstaan nie, is rolprente. Die volgende kategorieë bestaan onder kopiereg: Wat is ŉ patent? ŉ Patent is ŉ eksklusiewe reg wat aan ŉ uitvinding toegestaan word. Hierdie uitvinding moet ŉ proses of produk wees wat ŉ nuwe manier bied om iets te doen. Patentbeskerming geld vir 20 jaar, waartydens niemand jou uitvinding sonder jou toestemming mag gebruik, maak, versprei of verkoop nie. Vereistes vir die registrasie van ŉ patent: Registrasie van ŉ patent Wat is ŉ handelsmerk? ŉ Handelsmerk is enige ontwerp, naam of etiket wat spesifieke produkte of dienste van ander wat soortgelyk is, onderskei. Dit gee aan die eienaar die reg om dit eksklusief te gebruik. ŉ Handelsmerk kan vir tien jaar geregistreer word, waarna dit elke tien jaar hernu moet word indien die handelsmerk steeds in gebruik is. Vereistes vir registrasie van ŉ handelsmerk Die handelsmerk moet “onderskeidend” wees. Sommige name sal byvoorbeeld nie geregistreer word nie, aangesien die naam nie op ŉ besondere wyse verteenwoordig word nie. Ongeregistreerde handelsmerke word egter steeds deur die gemenereg beskerm. Registrasie van ŉ handelsmerk Wenke aan besigheidseienaars om intellektuele eiendomskendings te voorkom Die artikel is verskaf deur Stigter,’n Afrikaanse e-tydskrif wat jóú help om ’n beter leier, entrepreneur en bestuurder te wees. Elke uitgawe is tussen 28-34 bladsye en artikels handel oor finansies, leierskap, bemarking en vertel die stories en lesse van suksesvolle Suid-Afrikaanse entrepreneurs. Teken hier in en ontvang maandeliks jóú Stigter-tydskrif